Alternatura culmina tres pics en una sola jornada
08 de maig 2023

![](/media/gyabwevg/famorca-alternatura-grupo_c.jpg?width=850&height=549.436936936937)

La tercera excursió de la temporada primavera-estiu d’Alternatura es va desenvolupar el dissabte 6 de maig en la Serrella. Una vintena de saguntins i saguntines es van desplaçar fins a esta serra de la província d'Alacant per a coronar tres cimeres diferents en un sol dia, superant un desnivell total de més de 1.050 metres.

Els senderistes d’Alternatura van ascendir la Malla del Llop (1.361 m), la Serrella (1.359 m) i el Pla de la Casa (1.398 m) davall unes temperatures elevades i una brisa que provenia de la mar. Esta excursió alpina per una de les muntanyes més agrestes d'Alacant a causa dels forts desnivells ha sigut l'última ruta de senderisme d’Alternatura d'esta temporada, atés que les noves excursions consistiran en eixides aquàtiques.

Alternatura és un programa municipal de l'Ajuntament de Sagunt que promou el departament d'Activitat Física, Salut i Esports. Este programa porta més d'una dècada oferint a la ciutadania una programació estable d'activitats en la naturalesa, amb predomini del senderisme. Amb el mateix es donen a conéixer a través de les excursions d'un dia, de cap de setmana i travessia d'una setmana, les muntanyes i la cultura, principalment, de la Comunitat Valenciana i de fora.

*   [](http://www.facebook.com/sharer.php?u=https://aytosagunto.es/va/actualitat/alternatura-culmina-tres-pics-en-una-sola-jornada/ "Facebook")
*   [](http://twitter.com/share?url=https://aytosagunto.es/va/actualitat/alternatura-culmina-tres-pics-en-una-sola-jornada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alternatura-culmina-tres-pics-en-una-sola-jornada/ "Linked In")
*   [](mailto:?body=https://aytosagunto.es/va/actualitat/alternatura-culmina-tres-pics-en-una-sola-jornada/)